CELEX: 32010R0706
Language: ro
Date: 2010-08-05 00:00:00
Title: Regulamentul (UE) nr. 706/2010 al Comisiei din 5 august 2010 de rectificare a versiunilor în limbile spaniolă, franceză, portugheză și română ale Regulamentului (CE) nr. 891/2009 privind deschiderea și gestionarea anumitor contingente tarifare comunitare în sectorul zahărului

6.8.2010   
            
            
               RO
            
            
               Jurnalul Oficial al Uniunii Europene
            
            
               L 205/2
            
         REGULAMENTUL (UE) NR. 706/2010 AL COMISIEI
   din 5 august 2010
   de rectificare a versiunilor în limbile spaniolă, franceză, portugheză și română ale Regulamentului (CE) nr. 891/2009 privind deschiderea și gestionarea anumitor contingente tarifare comunitare în sectorul zahărului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143, articolul 144 alineatul (1), articolele 148 și 156, precum și articolul 188 alineatul (2), coroborat cu articolul 4,
   întrucât:
   
               (1)
            
            
               În versiunile în limbile spaniolă, franceză și română ale textului articolului 13 alineatul (4) din Regulamentul (CE) nr. 891/2009 al Comisiei (2) s-a strecurat o eroare. De asemenea, o altă eroare s-a strecurat în versiunea în limba portugheză a părții I din anexa I la acel regulament.
            
         
               (2)
            
            
               Prin urmare, Regulamentul (CE) nr. 891/2009 trebuie rectificat în consecință.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 891/2009 se modifică după cum urmează:
   
               1.
            
            
               La articolul 13, alineatul (4) se înlocuiește cu următorul text:
               „(4)   Fiecare întreprindere de prelucrare furnizează autorităților competente din statul membru o dovadă satisfăcătoare din care reiese că cantitățile importate ca zahăr industrial de import au fost utilizate pentru fabricarea produselor menționate în anexa la Regulamentul (CE) nr. 967/2006 și în conformitate cu autorizația menționată la articolul 5 din același regulament. Această dovadă constă în înscrierea computerizată în registre a cantităților din produsele respective, efectuată în cursul procesului de producție sau la încheierea acestuia.”
            
         
               2.
            
            
               (Se referă numai la versiunea în limba portugheză).
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 254, 26.9.2009, p. 82.